Egyből a közepébe… Legyen! A landing oldal és a „hagyományos” weboldal közötti különbség elsősorban a kialakításban és a fókuszban van. A landing oldal egyetlen célja az, hogy üzleti értéket teremtsen a tulajdonosának – leadek, értékesítés, megkeresések stb… – míg a „hagyományos” weboldal többnyire egy kirakat a cég tevékenységéről. Egy „hagyományos” weboldalon megszokottak a beúszó, villogó és csillogó elemek. Nem szükséges rajta nagy hangsúlyt fektetni az értékesítés alapú szövegekre és megoldásokra. A célja, hogy pozíciónálja a vállalkozást és jó benyomást keltsen a látogatókban. A landing oldal ezzel szemben minden fenti szempontot mellőz, egyetlen célja az, hogy konverziókat szerezzen – minél magasabb arányban. Fókuszáltan, egyetlen irányba vezeti a látogatók figyelmét, nem hagy nekik semmilyen más interakciós lehetőséget, csak azt aminek üzleti értéke van. Többnyire mellőzi a csili-vili elemeket, nagyon erősen értékesítés alapú szövegekkel és megoldásokkal dolgozik (FOMO, ajánlatok, sürgetés stb…).